Az óra számol - LOGOUT.hu blogbejegyzés
Az óra számol
Írta: TheLázs | 2016-06-14 20:14
Az óra számol. Minden egyes ketyegés visszafordíthatatlanul eső homokszem egy ma még hatalmas sivatagban. Kérlek, ha ezt a bekezdést elolvastad, csukd le a szemed, és válaszolj a feltett kérdésekre. Hol vagy? Mit csinálsz? Jól csinálod? Őszinte vagy?
A fenti kérdésekre adott általános válaszok közül az utolsót emelném ki. Az őszinteséget, szerintem nem a szoros értelmébe véve kell gyakorolni. Számtalan szituáció adódhat, hogy egy kis füllentés szükséges. Itt viszont első sorban az egyén önmagával való őszintesége a kérdés tárgya. Ha a lelkiismeretem tiszta magam előtt, és nem csapom be magam, akkor sokkal könnyebben - pótszerek nélkül - jól érezhetem magam a bőrömben.
Az óra ugyanis számol, és semmi nem hatja meg. Nem fogja érdekelni, hogy nem érted el azt, amit életed során célodnak éreztél. Nem számít az sem, hogy másokkal szemben mit tettél. A másodpercek csak úgy ketyegnek, és mindenkinek közeledik az utolsó szívdobbanása, ami után már esélye sem lesz befoltozni az élete szövetén ütött lyukakat.
Nem csak neked fogy. A veszély megvan minden pillanatban, hogy körülöttünk valaki befejezi a földi pályafutását. Lehet ez akárki, a postás, a szomszéd, de akármelyik szeretted is. Apropó, szeretteknek hívjuk őket, de tudják, hogy szeretjük őket?
Első sorban a szüleinkre gondolok. A szeretni, nem azt jelenti, hogy lenyeled a dacodat és aláveted magad minden rigolyájuknak. Ismered a hibáikat, és elfogadod őket olyannak, amilyenek. Tudod, hogy hajlamosak - már ha hajlamosak - hibázni, rossz döntéseket hozni. Túlságosan óvni, vagy nem óvni eléggé. Saját tapasztalatuk alapján elavult tanácsot adni. De elfogadod ezt, és tiszteletben tartod, és így szereted őket.
Lehetőleg tudják is, ha bármelyik pillanatban megszűnhet a tudatunk, vagy az övék. Vajon holnap is lesz esélyünk elmondani nekik? (Már ha megszűnik, vallása válogatja, ugye.)
Te hogy állsz magaddal? Büszke vagy arra, amit és ahogy csinálsz? Mindent beleteszel? Jól alszol? És a végső: Boldog vagy?
2016-06-14 20:57:13
Ugyanitt erős kontraszt: lehet kerékpáros biztonsági világító műherét kapni. [link]
(#2) frem1790
2016-06-15 07:49:15
Belecsaptál a lecsóba rendesen!
Büszke, boldog, elégedett.... Hát lássuk.
Büszke vagyok rá, hogy jól csinálom amit csinálnom kell - bár nem ez volt az álmom.
Mivel odateszem magam rendesen, fáradt vagyok és tiszta a lelkiismeretem - jól alszok.
Boldog vagyok a lehetőségekhez képest. Megtanultam értékelni minden kis örömöt amit ad az élet.
Le vagyunk láncolva és falak vesznek körül bennünket, kevés embernek adatik meg, hogy úgy éljen ahogy azt megálmodta magának.
Rengeteg kompromisszumot kell megkötnünk, többek között(vagy inkább főleg) a szeretteinkért is.
Személy szerint akkor lennék igazán boldog, ha lehullanának a bilincsek, ledőlnének a falak, megszabadulnék a kompromisszumoktól és végre SZABAD lennék.
Ez azonban majd csak avval az utolsó szívdobbanással jön el.
De legalább őszinte vagyok magamhoz és igen: boldog - még így is!
2016-06-15 08:56:20
TheLázs Coelho?
Egyébként jól és nyugodtan alszom, boldog vagyok és nem pörgetem az agyam az elmúláson.
2016-06-17 09:24:06
mindig van annyi megtakarításom, hogy esetleges megpurcanás után az örökösök pörköltkávét tudjanak csinálni belőlem
(#5) TheLázs válasza Mr.Csizmás (#4) üzenetére
2016-06-17 10:14:11
Hehe A halál után szerintem 8, hogy mi történik az ember testével. Én szeretném, ha a használható részeket némi ellenőrzés és kipofozás után mások segítségére fordítanák. Az emberi tudat jelenti az egyént és az egyéniséget, onnantól, hogy ez megszűnne létezni, nincs értelme görcsösen ragaszkodni a maradványainkho'. Lásd keleti vallások, ahol nem a test tartósítása a cél.
A hamvasztással meg tényleg csak annyi, hogy akkor másnak semmire nem lesz jó semmi belőlem. Max majd nemtudom hány ezer év múlva megkapálnak. Nonsense. Akkor inkább a beteg kislány kapjon vesét.
(#6) Mr.Csizmás válasza TheLázs (#5) üzenetére
2016-06-17 10:26:37
ja igen, ez alap nálam is. tényleg, EU-n belül, vagy Mo-n hogy kell erről nyilatkozni?
(#7) Gabás válasza Mr.Csizmás (#6) üzenetére
2016-06-17 10:46:43
nem kell, ellenkező értelmű nyilatkozat hiányában a szerveid felhasználhatók
(#8) Mr.Csizmás válasza Gabás (#7) üzenetére
2016-06-17 10:51:55
ez mindkét esetben igaz? HU/EU?
(#9) Gabás válasza Mr.Csizmás (#8) üzenetére
2016-06-17 11:34:24
sztem országonként eltérő még mindig